CELEX: 32016R1165
Language: lv
Date: 2016-07-18 00:00:00
Title: Padomes Regula (ES) 2016/1165 (2016. gada 18. jūlijs), ar kuru groza Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku

19.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 193/15
            
         PADOMES REGULA (ES) 2016/1165
   (2016. gada 18. jūlijs),
   ar kuru groza Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes Lēmumu 2010/788/KĀDP (2010. gada 20. decembris) par ierobežojošiem pasākumiem pret Kongo Demokrātisko Republiku un par Kopējās nostājas 2008/369/KĀDP atcelšanu (1),
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopēju priekšlikumu,
   tā kā:
   
               (1)
            
            
               Ar Padomes Regulu (EK) Nr. 1183/2005 (2) īsteno Lēmumu 2010/788/KĀDP un nosaka dažus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku, tostarp viņu aktīvu iesaldēšanu.
            
         
               (2)
            
            
               Ar Apvienoto Nāciju Organizācijas Drošības padomes 2016. gada 21. jūnija Rezolūciju 2293 (2016) tika grozīti kritēriji attiecībā uz personām un vienībām, kurām piemēro ierobežojošos pasākumus, kas izklāstīti Apvienoto Nāciju Organizācijas Drošības padomes Rezolūcijas 1807 (2008) 9. un 11. punktā, un paplašināti ieroču embargo noteikumi. Ar Padomes Lēmumu (KĀDP) 2016/1173 (3) Padome nolēma attiecīgi paplašināt kritēriju piemērošanas jomu.
            
         
               (3)
            
            
               Tā īstenošanai ir nepieciešamas Savienības līmeņa regulatīvas darbības, jo īpaši, lai nodrošinātu to, ka ekonomikas dalībnieki visās dalībvalstīs to piemēro vienādi.
            
         
               (4)
            
            
               Tāpēc būtu attiecīgi jāgroza Regula (EK) Nr. 1183/2005,
            
         IR PIEŅĒMUSI ŠO REGULU.
   1. pants
   Regulu (EK) Nr. 1183/2005 groza šādi:
   
               1)
            
            
               regulas 1.b panta 1. punktam pievieno šādu apakšpunktu:
               
                           “d)
                        
                        
                           tehnisku palīdzību, finansējumu vai finansiālu palīdzību, vai starpniecības pasākumus saistībā ar citādu ieroču un attiecīgu materiālu pārdošanu un piegādi, ko iepriekš apstiprinājusi Sankciju komiteja.”;
                        
                     
         
               2)
            
            
               regulas 2.a panta 1.punktu groza šādi:
               
                           a)
                        
                        
                           punkta e) apakšpunktu aizstāj ar šādu:
                           
                                       “e)
                                    
                                    
                                       darbību plānošanu, vadīšanu vai veikšanu KDR, kas rada cilvēktiesību pārkāpumus vai nelikumības, vai starptautisko humanitāro tiesību pārkāpumus, tostarp arī tās darbības, kas saistītas ar uzbrukumiem civiliedzīvotājiem, ieskaitot nonāvēšanu un sakropļošanu, izvarošanu un citu seksuālu vardarbību, nolaupīšanu, piespiedu pārvietošanu un uzbrukumus skolām un slimnīcām;”;
                                    
                                 
                     
                           b)
                        
                        
                           punkta g) apakšpunktu aizstāj ar šādu:
                           
                                       “g)
                                    
                                    
                                       atbalsta sniegšanu personām vai vienībām, tostarp bruņotām grupām vai noziedznieku tīkliem, kas iesaistītas destabilizācijas darbībās KDR, nelikumīgi izmantojot dabas resursus, tostarp zeltu vai savvaļas dzīvniekus, kā arī savvaļas dzīvnieku produktus, vai arī nodarbojoties ar to nelikumīgu tirdzniecību;”.
                                    
                                 
                     
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 18. jūlijā
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  OV L 336, 21.12.2010., 30. lpp.
   
   
      (2)  Padomes Regula (EK) Nr. 1183/2005 (2005. gada 18. jūlijs), ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (OV L 193, 23.7.2005., 1. lpp.).
   
      (3)  Padomes Lēmums (KĀDP) 2016/1173 (2016. gada 18. jūlijs), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku (skatīt šā Oficiālā Vēstneša 108. lpp.).